
Obrak maileguan uzteak lagundu egiten du adinekoek eta Adinekoentzako zentro soziokulturalek egiten duten lana zabaltzen, eta hori kolektibo honi buruzko iritzi soziala aldatzeko onuragarria da. Horrexegatik arau hauek ezarri dira zentroetan sortutako materiala maileguan utzi ahal izateko.
1. Mailegua eskatzea
1. Lanak erakutsi nahi dituen edozein erakundek egin ahal izango du eskaera. 
2. Hiru hilabete aurretik egitea aholkatzen da, eskuragarri egotea ziurtatzeko. 
3. Eskaera beti balioetsiko du Adinekoentzako zentro soziokulturaletako (AZSK) teknikariak, bera delako mailegu-zerbitzuaren arduraduna.
2. Beharrezko agiriak
1. Erakunde eskatzaileak webgunean eskuragarri dagoen eskaera-orria bete beharko du edo, bestela, Herrandarren AZSKean eskatu ahal izango du posta elektronikoz (cscm.losherran.info@gmail.com) edo telefonoz: 945 16 14 56.
2. Eskaeran honakoa zehaztu beharko da: 
· Eskatzailearen izen-abizenak
· Erakundearen izen soziala
· IFZ/IFK
· Erakundearen udal-erregistroa
· Harremanetarako telefonoa
· e-posta
· Jardueraren izena
· Jarduera garatzeko epea
· Erakusketa egiteko tokia
· Materiala jasotzeko eguna
· Materiala itzultzeko eguna
· Garraio enpresa
· Egin nahi den jardueraren (erakusketa) deskribapen laburra
3. Teknikariek balioetsiko dute eskabidea eta onarpena emango diote, eta, egoki irizten diotenean, kontuan hartzeko jarraibide bereziak ere emango dizkiote. 
4. Erakusketa osorik entregatuko da, aurrez aurretik besterik zehazten ez bada. 
2. Erakusketen iraupena
1. Maileguan izateko gehienezko epea hilabetekoa izango da.
2. AZSKeko erdi mailako teknikariaren baimen berezia behar da.
3. Konponketa eta berritzea
1. Maileguan utzitako materiala jasotzeko unean aztertu egingo da. 
2. Enpresa antolatzaileak hartuko du erantzukizuna obrak konpondu eta berritzeko gastuengatik edo obretako euskarrien kalteengatik, hautsi, urratu edo hondatu (kolorea galtzea, hezetasun gehiegi, etab.) egiten badira.
4. Maileguaren baldintzak
1. AZSK arduradunaren girotze soziokulturaletako teknikariak, mailegua onartu aurretik, eskaeraren espazioa eta baldintza zehatzak ezagutu ahal izatea eska dezake.
2. Girotze soziokulturaletarako erdi mailako teknikariak, berak hala irizten badio, erakusketa bisitatu ahal izango du, obren muntaketa zuzena eta erakusketaren eraketa egiaztatzeko. Edozein kasutan kontuan hartuko dira egindako iradokizunak.
3. Erakunde eskatzaileak espazio bat bermatuko du, bertan obrak egoki babestuta eta erakutsita egon daitezen.
4. Obrak erakusteko eta finkatzeko sistema egokiak erabiliko dira, obrak ez kaltetzeko.
5. Hezetasun eta argiztapen baldintzak zainduko dira, maileguan hartutako obrei kalterik eragin ahal dietenak saihestuta. 
5. Paketatzea eta garraiatzea
1. Herrandarren AZSKak azalduko du non jaso eta non egin itzulketa.
2. Paketatze eta garraiatze lanak Herrandarren AZSKak ezarritakoaren arabera egingo dira.
3. Muntatze eta desmuntatze lanak maileguaren eskatzailearen kontura egingo dira. 
4. Itzuliko diren obrak haiek entregatu ziren era berean bildu eta paketatu beharko dira.
5. Materiala itzuli aurretik abisua pasatuko zaio Herrandarren AZSKari eta kontuan hartuko da zentroa irekitzeko ordutegia.
7. Jarraipen-albarana
1. Mailegua emateko unean orri bat bidaliko da, maileguan utzitako materialaren datuak azalduta. 
2. Mailegua jasotzen den unean egiaztatuko da obra batek ere ez duela inolako kalterik izan. Hala izanez gero, halaxe jasoko da albaranean eta Herrandarren AZSKari abisatuko zaio.
3. Mailegua jasotzeko unean obrak egiaztatuko dira; narriadura edo hausturarik balego, Herrandarren AZSKak eskubidea izango du maileguaren eskatzaileari kaltea konpon dezan eskatzeko.
4. Aurretik agertu den bezala, AZSKak mailegua aurretik aztertuko du, eta kalterik balego, obra konpondu edo berritzeko erantzukizuna erakunde eskatzaileak hartuko duela ulertzen da. 
8. Irudiak eta publizitatea erabiltzea
1. Obrak ezin izango dira kopiatu.
2. Publizitaterako irudiak erabili behar izanez gero Herrandarren AZSKari eskatuko zaizkio, eta berak eskainiko ditu bideak eta eskaerari konponbiderik onena balioetsiko ere.
3. Adinekoentzako zentro soziokulturalak aipatu beharko dira edozein publizitate-euskarritan edo erakusketa aurkezteko euskarrietan ere.  
4. Hedapen zabaleko publizitatearen kasuan (liburuxkak edo diptikoak), eta betiere formatuak horretarako bidea eskainiz gero, Gasteizko udalaren logotipoa sartu beharko da laguntzaile gisa.
